rlitschk/wikidir huggingface dataset:
Oirschot is en Gemeende in de Provinz Noord-Brabant in de Nedderlannen. Oirschot sett sik tohopen ut de Öörd Oirschot un Spoordonk un, vun 1997 af an ok ut de Öörd Oostelbeers, Middelbeers un Westelbeers, de wieder na'n Süden to liggt. In de Gemeende leevt 17.828 Inwahners. Se is 102,14 km² groot. Oirschot höört to den Samenwerkingsverband Regio Eindhoven (SRE). Oirschot un sien Ümland hefft en ole Geschicht. Al in de Vörgeschicht wohnen Lüde in de Gegend. Ole Graffsteden ut düsse Tiet in de Wolden bi Westelbeers laat dor just so an denken, as Sporen vun Wohnsteden ut de Steentiet in desülvigen Kuntreien. Dat warrt seggt, dat de eerste Vörlöper vun de Mariakark an den Vrijthof in Oirschot al ut dat 5. Johrhunnert afstammt. Dorüm is in dat Dörp ok in dat Johr 1980 dat Fest 1500 Johr Oirschot fiert wurrn. De eersten schriftlichen Dokumenten över den Oord kaamt ut dat 14. Johrhunnert. De Grenzen vun de ole Gemeende Oirschot loopt ungefähr övereen mit de Grenzen vun de gemeijnten. Dat weern Grünn, de nich kultiveert weern. De Hartöög vun Brabant geven düsse Grünn in de eerste Hälft vun dat 14. Johrhunnert ut an de Inwahners vun Oirschot (dor hören dormols ok
Mauretanien is en Land in Noordwest- Afrika un liggt an'n Atlantik. Mauretanien grenzt an Algerien, Mali un Senegal, dorto noch an de Westsahara, de vun Marokko innahmen wurrn is. Dat Land is mit 1.030.700 km² Flach meest dreemal so groot as Düütschland, aber leven doot dor man blots 3.069.000 Inwahners (Stand: 2005). Vun den 8. August 2008 af an regeert dor na en Militärputsch ene Militärdiktatur. De Hööftstadt is Nouakchott. Dat Land sütt allerwegens tämlich övereen ut. In'n Süden liggt avers twuschen de Münnen vun den Senegal-Stroom un Cap Timiris an de Küsten Siedland, un in'n Norden finnt sik Steilküsten mit allerhand Buchten un Inseln. Na dat Binnenland hen gifft dat allerwegens en groot Siedland mit Feller vun Sanddünen. Dat is de westliche Rand vun de Sahara. In de Midden vun dat Land geiht dat piel bargup un denn fangt en wiethen platt Hoochland an. Dat liggt bi 300 - 500 m över NN. Dor liggt ok de Sandsteen-Plateaus vun Adrar, Tagant un Affollé. Ok en paar enkelte Inselbargen finnt sik dor, dormank de Kédia d'Idjil. Dat is mit 915 m Mauretanien sien hööchsten Barg. Na Osten to geiht dat wedder bargdal to dat Becken El-Djouf mit siene sandigen Gemarken.
Den Bosch, offiziell ’s-Hertogenbosch (düütsch Herzogenbusch, franzöösch Bois-le-Duc) is de Hööftstadt vun de Provinz Noord-Brabant in de Nedderlannen. To de Gemeende Den Bosch höört de Stadt Den Bosch un de Dörper un Öörd Bokhoven, Empel, Engelen, Hintham, Kruisstraat, Meerwijk, Orthen un Rosmalen to. In'n Januar 2007 leven in de Gemeende 137.596 Inwahners. Den Bosch liggt in’n Süden vun de Nedderlannen, bi 80 km süüdööstlich vun Amsterdam. De Gemeende is 91, 26 km² groot. De Stadt liggt bi 7 m över NN in en Brookland an de Dieze (dat is en Beeke, de in de Maas fleten deit) un an den Kanal Zuid-Willemsvaart. De Stadt is en Knüttpunkt för Iesenbahnen. Snelltöög gifft dat ü.a. na Utrecht–Amsterdam, Eindhoven–Maastricht, Tilburg–Breda un Nimwegen. In de Stadt is de Sektor vun de Deenstleisten besunners wichtig, man dat gifft ok allerhand middelgrote un lüttje Ünnernehmen vun Industrie un Hannel. Bavenhen sitt in de Stadt en Gericht, de Verwalten vun de Provinz, verscheden Krankenhüser un Anstalten vun de Psychiatrie. Wichtige Scholen gifft dat ok un en röömsch-kathoolschen Bischop hett sien Seet in Den Bosch.
Sedimentiten (ok betekent as Sedimentstenen, aflagert Stenen oder Schichtstenen) sünd en Klass vun Stenen, de normalerwies an de Eerdböverflach dör Aflagern un Afsetten vun Material tostannen kamen doot. Dorbi ist twüschen Röödsedimenten un faste Sedimentstenen to ünnerscheden. De Vörgang, bi den ut röde Sedimenten fasten Steen warrt, warrt in de Geologie Diagenees (ok Lithogenees) nöömt. De Sedimenten kamt dör Erosion, Transport un Aflagern vun Stenen un jemehr Produkten ut dat Verweddern tostannen, eenige aver ok dör Utfällen oder Afscheeden vun löste Stoffen. Tyypsch för Sedimentstenen is de binnere Schichten, de mit dat Afwesseln vun’t aflagerte Material tosamenhangt. En enkelte Schicht weer vör en (geoloogsch) korte Tiet an de Böverflach vun de Eer. Butendem sünd Sedimentiten de eenzigen Stenen, wo Fossilen binne wesen künnt, as verstenert Planten un Deerten, de mit aflagert worrn sünd. Wiel de hele Tiet, de dat en Sedimentit geven deit, is de Steen keen hoge Temperatur oder/und hogen Druck utsett wesen. Anners weer de Steen in en Metamorphit ümwannelt worrn. De sedimentbillnd Vörgäng warrt dör dat Inwirken vun de Atmosphäär, de Hydrosphäär un de Biosphäär op de Böverflach vun’n fasten Eerdkörper bestimmt. Dat Sediment warrt dorbi prägt vun de Bedingen, ünner de dat entsteiht. All Ümweltbedingen tohopen,
Somalia (Somali: Soomaaliya; الصومال aṣ-Ṣūmāl) is en Land ganz in’n Osten vun Afrika, an dat Hoorn vun Afrika. In’n Osten grenzt dat an den Indischen Ozean, in’n Norden an den Golf vun Aden, in’n Westen an Dschibuti un Äthiopien un in’n Süden an Kenia. De Naam vun dat Land kümmt vun dat Volk vun de Somali vun her. Dor höört de meisten Inwahners to un ok in de Länner ümto leevt düt Volk. Somalia is tostanne kamen, as de beiden Kolonien Britisch- un Italieensch Somaliland tohopenslaten wurrn sünd. De beiden sünd 1960 unafhängig wurrn. Vun den Momang af an, dat Siad Barre sien autoritäre Regeerung 1991 afsett wurrn is, hett dat Land in en Börgerkrieg leevt un dat hett bit to’n Upstellen vun en Regeerung för’n Övergang in dat Johr 2000 keen Regeerung geven, de annerwegens gellen laten wurrn is. De Regeerung för’n Övergang hett avers bloß in en Deel vun dat Land dat Seggen. De Norden vun Somali is vun 1991 af an unner den Naam Somaliland in’n Grunne unafhängig. Man buten Somalia warrt Somaliland as en egen Natschoon nich gellen laten. In grote Delen vun den Rest vun’t Land regeert Clans, Kriegsherren un annere Lüde. En Reeg vun
Christopher Lambert (*29. März 1957 in Manhasset, New York; börgerlich Naam Christophe Guy Dénis Lambert) is en in de USA boren Schauspeler mit US-amerikaansche un franzöösche Staatsbörgerschap. De Vadder vun Christopher Lambert weer en franzööschen Finanzexperte, de enige Tiet för de Vereente Natschonen in New York arbeit hett. De eersten beiden Levensjohren hett he in Great Neck in’n US-Bundsstaat New York tobrocht, dorna sünd de Öllern na Genf ümtogen, wo he denn ok na School gahn is. Mit twölf Johren hett Lambert sien eerste Rull an’t Schooltheater speelt. He wull vun anfang an Schauspeler warrn, hett aver toeerst sien Öllern to’n Gefallen en Utbilln an de Londoner Börs anfungen. Man, na söss Maanden hett he de Steed opgeven. Op Druck vun sien Vadder hett he dorna sien Militärdeenst maakt. Dorna hett sien Vadder toseggt, em för twee Johr to ünnerstütten un Lambert füngt en Schauspeelutbilln an’t Konservatorium vun Paris an. Lambert hett toeerst in eenige franzöösche Filmen ünner den Naam Christophe Lambert mitspeelt, bevör he 1984 vun den Speelbaas Hugh Hudson de Titelrull för den Film Greystoke: The Legend of Tarzan, Lord of the Apes kregen hett. För sien Rull in den Film Subway is he 1985 sogor as besten
Niger betekent Republiek Niger, Land in Afrika, Nigerstroom, Stroom in Afrika, de in’n Atlantik münnt, Bundsland Niger, Bundsland vun den Staat Nigeria. Niger is de Familiennaam von Antonius Niger (1500–1555), düütschen Humanist, Naturwetenschopper un Mediziner, Franciscus Niger (1452–na 1523), italieenschen Grammatiker, Dichter un Musiktheoretiker, Herman Niger (üm 1550–?), düütschen Jurist un Kanzler, Petrus Niger (1434–?), düütschen Dominikaner, Radulfus Niger (vör 1146–üm 1200), engelschen Theoloog un Jurist, Roger Niger, Bischop von London, Samuel Niger (Shmuel Niger; 1883–1955), jiddischen Schriever, Kritiker un Publizist, Wilwardo Jones Níger, Politiker ut Äquatorialguinea. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Heidi Mahler (* 31. Januar 1944 in Weih, Landkreis Horborg) is en düütsche Schauspelersche. Mahler is 1944 in Weih as Dochter vun Hans Mahler un Heidi Kabel boren. Ehr Öllern harrn dor en Feernhuus, in dat se in de Tied von’n Tweten Weltkrieg ünnerkamen weren. Opwussen is Mahler denn aver in Hamborg. 1961 is se an de Hoochschool för Schauspeel un billen Künst gahn un hett sik bi Eduard Marks utbillen laten. 1964 harr se denn ehre eerste Rull an’t Ohnsorg-Theater in dat Stück De vergnögte Tankstell. An’t Ohnsorg-Theater speelt se bet hüüt noch. Blangen dat Theaterspelen hett se ok faken Rullen bi’t Feernsehn hatt. Se hett 2007 den Rolf-Mares-Pries för ehr Rull as Mudder Mews an’t Ohnsorg-Theater kregen. Mahler weer vun 1981 af an bet 1985 in twete Eh mit’n Schauspeler Jürgen Pooch verheiraadt. Siet 1986 is se mit’n Speelbaas Michael Koch verheiraadt. 2015: Biermann-Ratjen-Medaille Heidi Mahler in de Internet Movie Database (engelsch)
Hermippe (ok Jupiter XXX) is en vun de lütten Maanden vun’n Planet Jupiter. De is an’n 9. Dezember 2001 opdeckt worrn vun en Koppel US-amerikaansche Astronomen vun de University of Hawaii ünner dat Regeer vun Scott S. Sheppard. He is na Hermippe nöömt, en vun Zeus Leefsten ut de greeksche Mythologie. De vörlöpige Beteken vun den Maand weer toeerst S/2001 J 3. De Maand Hermippe kreist op en Ümloopbahn mit en middleren Afstand vun 21.131.000 km üm den Planeten. Dorför bruukt he üm un bi 633 Daag un 22 Stünnen. De Bahn hett en Exzentrizität von 0,210 un is üm 150,17 ° gegen den Äquater vun den Jupiter kippt. De Bewegen vun den Maand is dormit retrograad, dat heet, dat sik de Maand gegen den de Richt vun de Rotatschoon vun den Jupiter bewegen deit. De physikaalsch Egenschoppen vun de Bahn is liek as en poor annere Maandbahnen ok. Disse Maanden warrt dorüm tohopenfaat to de Ananke-Grupp, nöömt na den gröttsten Maand ut de Grupp. Hermippe hett en middleren Dörmeter vun man jüst 4 km un tellt dormit to de ganz lütten Maanden. De Böverflach wiest en Albedo vun blots 0,04 op – dat heet, dat blots 4 % vun
Rubinette (Malus domestica) is en Huusappelsoort, de 1966 as en Tofallssamling ut Golden Delicious un Cox Orange vun Walter Hauenstein in Rafz, Swiez opdeckt worrn is. Op’n Markt keem se dör de Boomschool Hauenstein AG eerstmols 1982. De Rubinette warrt vör allen vun Direkthännler anboot, de Oorn fangt End vun’n September an, wenn se ok riep is to’n Geneet. Lagert warrn kann de Appel in’n Köhllager bit End vun’n November, in’t CA-Lager bit End vun’n Januar. De Appel wiest en ungewöhnlich langen Steel op, de Frucht is vergliekswies lütt un hett en licht ruge Schaal. De Grundklöör is gröön-geel, un geiht sünners op de Sünnensiet in’t orangerode mit rostfarven-rode Striepens. Dat Fruchtfleesch vun de Rubinette is fienzellig, middelfast un vun gele Klöör. De Appel is knackig un düchtig saftig. Bi en hogen Zucker- un Süürandeel hett de Rubinette en würzig un togliek intensiv fruchtig Aroma, dat ’n beten an den Cox Orange denken lett. List vun de Appelsorten Beschrieven bi K. Müllner
Breinigerberg is en Dörp mit 971 Inwahners (Stand 31. Dezember 2005), dat to de Stadt Stolberg in’n Kreis Aken in Noordrhien-Westfalen bihöört. Dat Dörp deit toglieks ok en statistischen Stadtdeel vun Stolberg billen. Breinigerberg liggt in’n Süden vun Stolberg un in’n Oosten vun Breinig an’n Rand vun de Eifel. In’n Oosten doot de Stadtwoold vun Stolbach un dat Naturschutzgebiet Schlangenberg liggen. De Landsstraat 12 löppt vun Noordoost na Süüdwest dör dat Dörp un deit den Oort mit Breinig in’n Süüdwesten un Mausbach in’n Noordoosten verbinnen. De nächste Bahnhoff is in Breinig an de Vennbahn.
Gerhard II. to Lippe (* üm 1190 rüm;† 28. August 1258) weer en vun de Bischöp vun dat Arzbisdom Bremen. He weer en Mann, de topacken dö un hett dat Arzbisdom Bremen as en Landmacht un egen Territorium ganz na vörn bröcht. Dorbi is he vör Krieg nich bange ween. Vun hüüt ut bekeken weer he ehrder en Politiker, as en Mann vun de Kark. Gerhard sien Vadder weer Graaf Bernhard II. to Lippe. Ehr Gerhard as Bischop na Bremen keem, hett he vun 1216 af an as Propst in Patterbuorn deent. 1219 is he Bremer Arzbischop wurrn. Dat Domkapitel vun Bremen harr em wählt, ohn de Hamborgers dor üm to fragen. He hett sik süms in de Länner lunks vun de Elv Arzbischop vun Bremen nömmt, un in de Kuntreien up de rechte Siet vun de Elv Bischop vun Hamborg. An'n 1. April 1224 is dat Arzbisdom Hamborg mit Schrieven vun Paapst Honorius III. uplööst wurrn un dat Bisdom Hamborg stünn nu ok offiziell ünner Bremen. In Bremen hett he sik as en Bischop wiest, de wüß, wat he wull. He hett sik de Botter nich vun't Broot nehmen laten un wüß dat Swert just so to handhaven, as
De Egenbloodspenn is en sünnere Form vun de Bloodspenn, bi de en Patient Blood afnehmen lett, üm dat later in en Egentransfuschoon sülvst wedder to kriegen. Leukozytendepleteert Vullblood kann blots för en begrenzte Tiet (ruchweg fief Weken) lagert warrn, bi Erythrozyten-Konzentraten sünd dat söven Weken. Dorüm warrt Egenbloodspennen blots vör Operatschonen maakt, de plaant warrn künnt, un bi de man al vörher weet, dat dorbi veel Blood bruukt warrt. En Egenbloodspenn op Vörraat is dorüm nich möglich, blots wenn de roden Bloodkörpers deppfroren lagert warrt. Üm de Spenn maken to künnen mutt de Patient aver natürlich ok gesundheitlich in de Laag wesen, Blood to spennen. Ünner annern snackt swore un sünners nich ordig vörbehannelte Krankheiten vun’t Hart un den Kreisloop gegen en Egenbloodspenn. De Hämoglobin-Weert dröff nich to siet wesen, wieldat de Patient anners dör dat wietere Afgeevn vun Erythrozyten in Gefahr kummt. So en sieten Hämoglobin-Wert is faken en Teken dorför, dat dat Knakenmark nich in de Laag is, noog rode Blödkörpers nato billn. Dör en Spenn künnt dorüm ok nich tosätzliche Bloodkörpers wunnen warrn. Tohopenpassen: Dat egene Blood kann jümmer verdragen warrn, immunologsche Problemen kamt nich vör un rore Bloodgruppen mööt nich mit groten Opwand söcht warrn. Utslaten
Disse Artikel is man blots en Stubben. Du kannst Wikipedia helpen un em verbetern. Nigeria is een Bundsstaat in Westafrika. He grenzt an Benin, Niger, Tschad un Kamerun. Mit wieten Afstand is Nigeria dat Land mit de meisten Inwahners in ganz Afrika. Johrelang hett dat dor en Militärdiktatur geven, man nu versöcht dat Land, en Demokratie up to boen un ok mit de Weertschop up'e Been to kamen. Dat gifft grote Eerdööl-Reserven, man bither to hett Nigeria de noch nich bruukt, um gegen de Armoot in dat Land an to gahn. Korruptschoon, Gewalt un Striet mank verschedene Völker, sunnerlich twuschen den muslimschen Norden un den christlich-animistischen Süden sünd de hauptsächlichen Grünn, dat de Inwahners vun Nigeria jummers noch keen beter Leven föhren könnt. De Hööftstadt is vun 1991 af an nich mehr Lagos, man Abuja. Nigeria liggt an den Atlantik un is bi 923.768 km² groot. Vun Oost na West sünd dat bi 1.200 km, vun Noord na Süden to sünd dat bi 1.100 km. In'n Süden vun dat Land löppt de dannige Nigerstroom na Süüdoost to un flutt mit sien Nevenstroom Benue tohopen, de na Süüdwesten hen strömen deit. Tosamen münnt se in dat Nigerdelta in den Golf vun
Vörspeel betekent in’t Allgemeen den inleidend Deel vun en Vörgang oder dat Demonstreeren vun’t egen Künnen. In’t Sünnere kann de Utdruck för ünnerscheedlich Saken stahn: Vörspeel, in’n sexuellen Tosamenhang sünd dat Leeftalligkeiten vör den egentlichen Sex, Prolog, in de Literatur is dat de Inleiden (Expositschoon) vun en Theaterstück, Vörspeel, bi’t Schachspelen is dormit de eerste Phass vun’t Speel meent, Vorspiel – Sportverein für Schwule und Lesben Berlin, översett is dat de Naam vun den gröttsten homosexuellen Sportvereen in Europa, In de Musik hett dat mehrere Bedüden: en Deel bi’t Warven üm en Platz in en Orchester, as Schölerkonzert to’n Wiesen vun’n Spood bi’t Öven, de Inleiden vun en Kunstleed oder Instrumentalstück, kiek bi Prélude un Ouvertüre, en utföhrlich Intonatschoon in’n Gesang bi’n Gottsdeenst, kiek bi Präludium. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Sneakers is en US-amerikaanschen Thriller un Filmkummedie ut dat Johr 1992. Speelbaas weer Phil Alden Robinson, de ok dat Dreihbook schreven hett. De Film tellt to dat Genre Heist-Movie. De Film fangt 1969 an, as de beiden Studenten Marty Brice un Cosmo sik en Avend en Spaaß dorut maken doot, över en Universitäts-Terminal in den Bank-Reekner intobreken un grote Geldsummen vun Konten vun Ünnernehmen un hoge Persönlichkeiten as t. B. Richard Nixon annerswohen to överwiesen. As se utloost, wokeen wat to eten hollen schall, warrt Marty vun Cosmo bescheten un mutt gahn. As sik bald rutstellt to sien Glück, wieldat kort dorna dat FBI kummt, un Cosmo verhaften deit. Marty, de al op’n Weg weer, kann utbüchsen. De Nutiet: Martin Bishop un sien Frünnen verdeent jemehr Geld dormit, in grote Firmen un Sporkassen intobreken, üm dordör de Swachsteden vun de Sekerheitsanlagen ruttofinnen. Bishop hett aver, as all sien Lüüd, en düsteren Plack in sien Verleden Tiet. Dat nütt twee Agenten vun de NSA ut, de Bishop un sien Lüüd dormit ünner Druck sett, för jem en Sünneropdrag to maken. Toeerst will Bishop aflohnen, wieldat he nich för de Regeeren arbeiden will, man, as se em in’t Gesicht seggt, dat se
◄ | 2. Johrhunnert v. Chr. | 1. Johrhunnert v. Chr. | 1. Johrhunnert | ► ◄ | 70er v. Chr. | 60er v. Chr. | 50er v. Chr. | 40er v. Chr. | 30er v. Chr. | 20er v. Chr. | 10er v. Chr. | ► ◄◄ | ◄ | 50 v. Chr. | 49 v. Chr. | 48 v. Chr. | 47 v. Chr. | 46 v. Chr. | 45 v. Chr. | 44 v. Chr. | 43 v. Chr. | 42 v. Chr. | ► | ►► De Römers nehmt de Stadt Hippo Regius in dat hüdige Algerien in
De Fresen weer ene Partei in Neddersassen. De Partei will sik för de polietschen Intressen vun de Fresen insetten. De Vörsitter weer Arno Rademacher. De Fresen bünd Lidd bi de Europääsche Fre’e Allianz. De Partei is an’n 29. Juni 2007 in Hesel grünnt worrn. Ehren Sitt hett se in Auerk. In’n November harr de Partei de Ünnerschriften vun Ünnerstütters ok all tohoop, de nödig sünd, dat en Partei to de Wahl tolaten warrn kann, un de Partei is vun’n Landswahlleiter to de Wahl an’n 27. Januar 2008 to’n Landdag vun Neddersassen tolaten worrn. Bi de Wahl sülvst hett de Partei üm un bi 0,3 % vun de Stimmen kregen. Dat beste Ergeevnis harrn se in’n Wahlkreis Leer/Borkum mit 4,5 %. Vörsitter Arno Rademacher hett ankünnt, dat de Partei de Wahl anfechten laten will, vun wegen dat de Partei nich vun de 5-%-Grenz utnahmen weer, wat ans för Partein vun natschonale Minnerheiten gellt. Dat Ergeevnis harr ok bi ene Utnahm nich reckt, denn dorför harrn se opminnst 0,7 % bruukt, aver de Partei seggt, dat veel mehr Lüüd jem wählt harrn, wenn se wusst harrn, dat se jemehr Stimm nich verschenken deen. De Partei will sik ünner annern för de Rechten
Vosshusen is een Eenheitsgemeen in’n Landkreis Horborg bi Hamborg. De Gemeen hett 22.450 Inwahners (Stand 31. Dezember 2022). De Gemeen Wulmsdörp het an’n 11. Dezember 1964 de neen Naam „Neu Wulmstorf“ annahmen un an’n 1. Januar 1970 is de Gemeen Doasdörp en Oortschop vun de Gemeen worrn. Mit de Gemeenreform in Neddersassen an’n 1. Juli 1972 sünd de Gemenen Ilsdörp (mit Arsdörp un Höll), Raa (mit Mienenbüddel un Ömbüddel), Rübk un Swiersdörp Oortschopen in de Gemeen Vosshusen worrn. De Dörper in’n Süüden sünd binah dusend Johr oolt. De Nicolai-Kark in Ilsdörp is üm 1200 boot wurrn. De Oortsdeel Vosshusen is 1835 vun den Buern Peter Lohmann ut Doasdörp in’n Noorden vun de Straat Horborg–Buxthu grünnt wurrn. De Gemeen Vosshusen hett betherto twee Lüüd to Ehrenbörgers maakt: Ernst Peters, olen Börgermeester 11. Oktober 2011: Heinz Wanke (8. November 1923–25. Oktober 2013), olen Börgermeester Dat Wapen von de Gemeen wiest op gollen Grund en blaue Spitz, op de en sülvern Ring liggt. De blaue Spitz steiht dor as Symbol för, dat dat mit de Gemeen opwarts geiht. De Ring steiht för Verkehr un Bewegung. De Klören gollen, blau un sülver sünd ut dat Wapen von’n Landkreis nahmen. Dat Wapen is 1965 beslaten
Kenia (IPA|ˈkeːni̯a) (Swahili, engl.: Kenya (IPA|ˈkɛnjə, ˈkiːnjə) is en Land in Oostafrika. Dat grenzt an den Sudan, Äthiopien, Somalia, Tansania, Uganda un an den Indischen Ozean. Dör Zentral-Middel-Kenia löppt dat Rift Valley dör. Dat is en Deel vun den Graven vun Oostafrika. De hööchste Barg vun dat Land is de Batian. He höört to dat Mount-Kenya-Massiv to un is 5.199 m hooch. An de 480 km lange Küst liggt Siedland (bi 0 m över NN). Vör de Küst finnt sok in de See Korallenbänk. De längsten Strööm vun Kenia sünd de Tana, de Athi un de Kerio. Kenia kann indeelt weern in twee Klimazonen: In dat Hoochland, wat höger liggen deit, as 1.800 m, gifft dat Regentieden vun April bit Juni un vun Oktober bit November. Regen gifft dat tomeist an'n Namiddag, an'n Avend oder to Nacht. De Nachten sünd man tämlich küll. In düsse Gemarken is dat an'n küllsten in'n Juli un August, wenn de Temperatur dalgeiht bit up 10 °C. An'n warmsten is dat in'n Januar un Februar, wo de Temperatur kladdern deit up 25 bit 26 °C. De Fochtigkeit in'e Luft liggt bi 65%. In Nairobi is dat in'n Juni bi 11 bit 21 °C warm un
De Himalia-Grupp is en Koppel vun veer irreguläär Maanden, de sik üm den Planet Jupiter bewegen doot. Se warrt tosamenfaat, wieldat se all teemlich lieke Ümloopbahnen hebbt. De Himalia-Grupp is nöömt na den gröttsten Maand Himalia binnen de Koppel, de anneren dree sünd Leda, Lysithea un Elara. Jemehr Bahnen wiest all en düchtig grote Exzentrizität un ok en grote Bahnnegen (Inklinatschoon) gegen de Äquatereven vun’n Jupiter op. De fief Maanden hebbt aver all en rechtlöpigen Ümloop (prograd), dat heet, se loppt üm den Planeten in de lieke Richt as he ok roteert. De buteren Jupitermaanden, de disse Egenschoppen hebbt, kriegt siet 1976 Naams, de op a ennen doot. Dorgegen warrt irreguläre Jupitermaanden mit torüchlöpigen Bahnen (retrograd) mit Naams betekent, de op e endt. Reguläär Maanden sünd jümmer prograd. Himalia is nich blots de gröttste Maand vun disse Koppel, man togliek ok de föfftgröttste vun all Jupitermaanden. De Wetenschopplers glöövt vun wegen de lieken Bahnegenschoppen, dat de hele Koppel fröher mol en enkelten Asteroid wesen is, de vun den Jupiter sien Gravitatschoon infungen weer un dör dat Inwirken vun Tiedenkräft över de Johren twei broken is. Maanden vun den Planeten Jupiter Nöömt: Adrastea | Aitne | Amalthea | Ananke | Aoede
1274: In de Slacht vun Bun'ei slaht de Samurai de Mongolen unner Kublai Khan, de to'n eersten Mol versöökt, in Japan in to marscheern. 1761: Pius VIII. as Francesco Saverio Castiglioni, Paapst († 1830) 1762: Pierre André Latreille, franzööschen Preester un Entomologen († 1833) 1794: Eduard Rüppell, düütschen Naturwetenschoppler un Afrikaforscher († 1884) 1812: Ferdinand Westhoff, plattdüütsch Schriever († 1870) 1908: Hans Henning Holm, düütsch un plattdüütsch Schriever († 1977) 1924: Karen Harup, däänsch Swemmsportlerin († 2009) 1924: Benoît Mandelbrot, franzöösch-US-amerikaansch Mathematiker († 2010) 1928: Karl Manzke, düütsch lutherisch Theoloog († 2008) 1930: Siegfried Kessemeier, plattdüütsch Schriever († 2011) 1932: Johannes Jäcker, düütsch Footballspeler († 2013) 1935: Leo Falcam, Politiker un Präsident vun Mikronesien († 2018) 1938: Fred Heiser, düütsch Footballspeler 1940: Arieh Warshel, israeelsch-amerikaansch Chemiker un Nobelpriesdräger 1942: Joe Biden, US-amerikaansch Politiker un Präsident 1959: Franz-Peter Tebartz-van Elst, düütsch Bischop 1972: Corinne Niogret, franzöösch Biathletin 1974: Daniela Anschütz-Thoms, düütsch Iesflinklöperin 1910: Leo Tolstoi, russisch Schriever (* 1828) 1985: Werner Kammann, düütsch Politiker un Landdagsafordneter (* 1919) 1993: Emile Ardolino, US-amerikaansch Speelbaas un Filmproduzent (* 1943) 1998: Galina Starowojtowa, russisch Parlamentarierin (* 1946) 2009: Lino Lacedelli, italieensch Bargstieger (* 1925) 2011: Eberhard Piltz, düütsch Journalist (* 1942)